Okresná prokuratúra Prešov 
Masarykova 16, 080 97 Prešov 	

Sp. zn. : 1 Pv 328/14/7707	Prešov, 24.8.2015
EEČ : 2-58-478-2015

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Prešov
Podľa § 220 odsek 1 Trestného poriadku schvaľujem zmier uzavretý medzi: 
obvinenými:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, 
Obsahom zmieru je:
a.	Peňažná suma určená na všeobecne prospešné účely: 500,00 € 
b.	Konkrétny adresát peňažnej sumy určenej na všeobecne prospešné účely: Fakultná nemocnica s poliklinikou J.A Reimana v Prešove 
c.	Suma odovzdaná štátu na peňažnú pomoc obetiam trestnej činnosti: 250,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinených
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odbor kriminalnej policie - vyšetrovania pod spisovou značkou ORP-458/2-OVK-PO-2014.
- že v období od augusta 2013 do 29.04.2014 zo skladových priestorov spoločnosti XXXXX v Prešove obv. XXXXX ako zamestnanec tejto spoločnosti postupne ukradol 24 ks rôznych druhov audiozariadení zn. Pro-Ject a to: 4 ks CD Box S, 4 ks DAC Box FL, 2 ks Switch Box S, 5 ks Tuner Box S 1 ks Phono Box S, 3 ks Pre Box S, 3 ks Amp Box DS, 1 ks Tube Box S a 1 ks Phono Box RS s cieľom speňažiť ich spoločne s obv. XXXXX, pričom krádež vykonali tým spôsobom, že obvinení po predchádzajúcej vzájomne dohode využili to, že obv. XXXXX pracoval v pozícii baliča na expedícii tovaru, pričom menovaný na základe požiadavky obv. XXXXX na konkrétny druh tovaru v rozhodnom období po skončení pracovnej doby v svojom ruksaku zo skladových priestorov firmy postupne vyniesol von rôzne druhy audiozariadení, kde následne tovar po predchádzajúcom telefonickom dohovore v blízkosti sídla spoločnosti XXXXX odovzdal obv. XXXXX, ktorý mu pri odovzdaní tovaru vyplatil dohodnutý finančný podiel z hodnoty veci a tieto menovaný postupne predával prostredníctvom internetového portálu ebay.com, na ktorom bol zaregistrovaný pod nickom XXXXX, pričom 1 ks Tube Box S a 1 ks Phono Box RS sa obv. XXXXX nepodarilo predať, nakoľko obv. XXXXX bol s týmito výrobkami prichytený už po krádeži ešte v skladových priestoroch spol. XXXXX., čím takto obvinení spoločnosti XXXXX, XXXXX, XXXXX spôsobili celkovú škodu v sume 1.260,-€,   

Odôvodnenie: 
Uznesením vyšetrovateľa Okresného riaditeľstva Policajného zboru, Odboru kriminálnej polície XXXXX (ďalej len „vyšetrovateľ“) sp. zn. ORP-458/2-VYS-PO-2014 zo dňa 10.11.2014 bolo XXXXX a XXXXX vznesené obvinenie pre zločin krádež podľa § 212 ods. 1, ods. 4 písm. a), b) Trestného zákona spáchaného formou spolupáchateľstva podľa § 20 Trestného zákona.

Dňa 19.05.2015 boli obv. XXXXX a XXXXX upozornení na zmenu právnej kvalifikácie a to tak, že skutok, pre ktorý im bolo vznesené obvinenie sa bude ďalej posudzovať ako prečin krádež podľa § 212 ods. 1 Trestného zákona spáchaný formou spolupáchateľstva podľa § 20 Trestného zákona. 
		
Podľa § 220 ods. 1 Trestného poriadku, v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci, pričom schváliť zmier podľa odseku 1 nemožno, ak
a)   trestným činom bola spôsobená smrť osoby,
b)	je vedené trestné stíhanie pre korupciu, alebo
c)	je vedené trestné stíhanie proti verejnému činiteľovi alebo zahraničnému verejnému činiteľovi pre trestný čin spáchaný v súvislosti s výkonom ich právomoci a v rámci ich zodpovednosti.

Preskúmaním kompletného vyšetrovacieho spisu sp. zn. ORP-458/2-VYS-PO-2014, ako i príslušného spisového materiálu z mediačného konania sp. zn. 2M/21/2015 som zistil, že u obvinených XXXXX a XXXXX sú splnené všetky zákonom stanovené podmienky na uplatnenie postupu podľa § 220 a nasl. Trestného poriadku. 

Podľa § 212 ods. 1 Trestného zákona sa prečinu krádeže dopustí páchateľ vtedy, ak si prisvojí cudziu vec tým, že sa jej zmocní a spôsobí tak malú škodu.

Trestný zákon ustanovuje v osobitnej časti za uvedený prečin trest odňatia slobody v trvaní až na dva roky, a teda horná hranica zákonom ustanovenej trestnej sadzby zaň, päť rokov neprevyšuje.

Obvinení XXXXX, XXXXX, a rovnako tak zástupca poškodeného spol. XXXXX, s.r.o. XXXXX s takýmto postupom vyslovili výslovný súhlas, o čom svedčia listinné podklady doložené do vyšetrovacieho spisu z mediačného konania sp. zn. 2M/21/2015. 

Obvinení XXXXX a XXXXX slobodne a vážne vo vyhlásení v mediačnom konaní vedenom na Okresnom súde XXXXX pod sp. zn. 2M/21/2015 priznali, že spáchali skutok, za ktorý sú stíhaní, kde v danej veci nie sú dôvodné pochybnosti o tom, že toto ich vyhlásenie nebolo vykonané slobodne, vážne, zrozumiteľne a určito (o uvedenom svedčia listinné podklady doložené z predmetného mediačného konania). 

Poškodený si voči obvineným neuplatnil v prípravnom konaní žiadnu náhradu škody, čo poškodený potvrdil aj na mediačnom konaní.  

Obvinení XXXXX a XXXXX zložili na účet prokuratúry č. ú. 7000063273/8180, Štátna pokladnica peňažnú sumu vo výške 250,- €, na osobu, kde 50% z týchto súm, t.j. 250,- € patrí štátu na peňažnú pomoc poškodeným a zvyšných 50% z týchto súm, t. j. 250,- € bolo oboma obvinenými zhodne určených pre Fakultnú nemocnicu s poliklinikou J. A. Reimana v Prešove. 

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinených a na ich osobné a majetkové pomery som dospel k záveru, že takýto spôsob rozhodnutia je dostačujúci. 

S poukazom na splnenie všetkých taxatívne uvedených podmienok v ustanovení § 220 ods. l, ods. 2 Trestného poriadku som rozhodol tak, ako je to obsiahnuté vo výrokovej časti tohto uznesenia a trestné stíhanie proti obvineným XXXXX a XXXXX som zastavil.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Tomáš Petráš
prokurátor